Думада айтылған "денацификацияның" бізге әсері
"Думада айтылған "денацификацияның" бізге әсері" | "https://abai.kz/post/149319"
TITLE: Думада айтылған "денацификацияның" бізге әсері
URL: https://abai.kz/post/149319
META: "Думада айтылған "денацификацияның" бізге әсері" | "https://abai.kz/post/149319"
DATE: 28.03.2022
AUTHOR(s): Айбар Олжаев
TOTAL WORDS: 154
TEXT: Қазақстан үшін бәрі сәтті аяқталды һәм "денацификацияның" мемлекеттік рискке деген әсері жайында айтсақ. MONTE URQUIOLA танкері бүкіл қазақтың үмітін арқалап отыр. Дәл қазір португал танкері Каспий құбыр консорциумының Новороссийск портынан қазақ мұнайын тией бастады және бір демін тартқан мемлекет үшін бұл үлкен қуаныш. Бірақ Ресейдегі Думада отырған түрлі депутаттардің "денацификация" науқанына бізді де қоса бастауы елдің инвестициялық картинасына ұзақ мерзімде жағымсыз әсерін беретін болады. Рейтинг агенттіктері елдің суверенді рейтингін бағалағанда "страновой рискті" де (болашақта ол елде соғыс өрті тұтану қаупі) назарда ұстап отырады. Осы жағынан алғанда, бізге қатысты ондай әңгіменің мүлде болмағаны абзал. Новороссийсктен келген жаңалыққа қарағанда бюджет, бірақ ең бастысы Ұлттық қордың өз әлеуетін сақтап қалатынына жақсы сеніммен қараймыз. Жалпы, біздің елдің экономикалық саясатты барынша сауатты жүргізіп жатқанына, қазір АСПиР механизмдері арқылы стратегиялық жоспарлаудың дұрыс ізге түскенін айта кету керек. Сонымен бірге, Ұлттық Банк ақша-несие саясатын өте сұңғыла іске асыра білді, әрі соның арқасында теңге бағамын жайлы коридорға қайтара алды. Айбар Олжаев Abai.kz
